ભારતીય મોબાઇલ કંપની માઇક્રોમેક્સે સ્માર્ટફોન વિશ્વમાં પોતાની એક અલગ ઓળખ બનાવી લીધી છે. ભારતીય બજારમાં સેમસંગ, નોકિયા, સોની સહિતની કંપનીઓ દ્વારા લોન્ચ કરવામાં આવતા સ્માર્ટફોનને ભારતની આ કંપની દ્વારા મજબૂત ટક્કર આપવામા આવી રહી છે. ખાસ કરીને એન્ડ્રોઇડ સેગ્મેન્ટના સ્માર્ટફોનમાં જ્યાં એક તરફ વિદેશી કંપનીઓ દ્વારા મોંઘાદાટ સ્માર્ટફોન લોન્ચ કરવામાં આવી રહ્યાં છે, તો બીજી તરફ આ બધાની વચ્ચે માઇક્રોમેક્સ દ્વારા બજેટ ફોન લોન્ચ કરાઇ રહ્યાં છે, જેને સ્માર્ટફોન માર્કેટમાં વધુ પસંદ કરવામાં આવી રહ્યાં છે. એટલે સુધીમાં માઇક્રોમેક્સે તાજેતરમાં જે સ્માર્ટફોન લોન્ચ કર્યા છે, તે પણ ઓછી કિંમતમાં એન્ડ્રોઇડ કિટકેટ ઓએસ સાથે છે.